b'\n_START_ARTICLE_\nDigitalni naslovljivi vmesnik za razsvetljavo\n_START_SECTION_\nTehni\xc4\x8dni podatki\n_START_PARAGRAPH_\nMre\xc5\xbea DALI je sestavljena iz krmilnika in enega ali ve\xc4\x8d svetil (npr. elektri\xc4\x8dnih naprav in dimerjev), ki imajo vmesnik DALI. Regulator lahko spremlja in nadzira vsako lu\xc4\x8d s pomo\xc4\x8djo dvosmerne izmenjave podatkov. Protokol DALI omogo\xc4\x8da da se vsaka naprava obravnava individualno ter se hkrati vklju\xc4\x8duje v skupine in scene, kjer lahko upravljamo hkrati ve\xc4\x8d naprav (npr. "Skupina 1 goto 100%" ali "Recall Scene 1"). Vsaki svetlobni napravi se dodeli enoli\xc4\x8den stati\xc4\x8den naslov v \xc5\xa1tevilskem obmo\xc4\x8dju od 0 do 63, kar omogo\xc4\x8da do 64 naprav v samostojni sistem. Druga mo\xc5\xbenost je, da se DALI uporablja kot podsistem preko prehodov DALI in se tako kontrolira ve\xc4\x8d kot 64 naprav. Podatki se prena\xc5\xa1ajo med krmilnikom in napravami pri 1200 simboli na sekundo (1200 baud rate). DALI zahteva en par \xc5\xbeic za oblikovanje bus-linije za komunikacijo. Vse naprave v enem omre\xc5\xbeju DALI so lahko vezane "daisy-verige", "zvezda vezavo", ali "T" topologijo, ali katera koli kombinacija teh. Sistem DALI ni klasificiran kot SELV in se zato lahko pelje poleg kablov z napetostjo 230V ali v kablu z ve\xc4\x8d vodniki, ki je vklju\xc4\x8deno elektri\xc4\x8dnem omre\xc5\xbeju. Torej lahko s pet (5) \xc5\xbeilnim kablom zaporedno pove\xc5\xbeemo 63 lu\xc4\x8di in jih bomo lahko krmilili posami\xc4\x8dno, \xc4\x8de bodo lu\xc4\x8di imele modul DALI in bodo priklopljene na kontroler DALI. Signal DALI ima visoko razmerje med signalom in hrupom, ki omogo\xc4\x8da zanesljivo komunikacijo v prisotnosti velike koli\xc4\x8dine elektri\xc4\x8dne hrupa. DALI uporablja kodiranje Manchester, tako da lahko naprave pove\xc5\xbeemo ne glede na polariteto. Prej\xc5\xa1nje generacije naprav DALI so si zapisale podatke v EPROM, kar je zmanj\xc5\xa1alo \xc5\xbeivljenjsko dobo naprav. V novih napravah se podatki pri normalnih operacijah zapisujejo v RAM, kar zelo zmanj\xc5\xa1a pisanje v EPROM in s tem bistveno pove\xc4\x8da \xc5\xbeivljenjsko dobo naprav. Sistem naprav, ki pi\xc5\xa1ejo v RAM, je patentiran in se zato tukaj pla\xc4\x8duje licen\xc4\x8dnina.'